ระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยการบริหารกองทุนพัฒนาดิจิทัลเพื่อเศรษฐกิจและสังคมพ.ศ. ๒๕๖๑ โดยที่เป็นการสมควรกำหนดให้มีระเบียบเกี่ยวกับการบริหารกองทุนการจัดหาผลประโยชน์และการจัดการ การเก็บรักษาและการเบิกจ่ายเงินและทรัพย์สินหลักเกณฑ์ วิธีการ เงื่อนไขการส่งเสริมสนับสนุนหรือให้ความช่วยเหลือของกองทุนพัฒนาดิจิทัลเพื่อเศรษฐกิจและสังคมตามพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐อาศัยอำนาจตามความในมาตรา ๑๑ (๔) (๗) มาตรา ๑๔วรรคสอง และมาตรา ๒๘ (๑) แห่งพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. ๒๕๖๐ คณะกรรมการดิจิทัลเพื่อเศรษฐกิจและสังคมแห่งชาติโดยความเห็นชอบของกระทรวงการคลังจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยการบริหารกองทุนพัฒนาดิจิทัลเพื่อเศรษฐกิจและสังคมพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่ากองทุนพัฒนาดิจิทัลเพื่อเศรษฐกิจและสังคมสำนักงาน หมายความว่าสำนักงานคณะกรรมการดิจิทัลเพื่อเศรษฐกิจและสังคมแห่งชาติคณะกรรมการหมายความว่า คณะกรรมการดิจิทัลเพื่อเศรษฐกิจและสังคมแห่งชาติคณะกรรมการบริหารกองทุน หมายความว่าคณะกรรมการบริหารกองทุนพัฒนาดิจิทัลเพื่อเศรษฐกิจและสังคมคณะอนุกรรมการ หมายความว่าคณะอนุกรรมการที่คณะกรรมการบริหารกองทุนพัฒนาดิจิทัลเพื่อเศรษฐกิจและสังคมแต่งตั้งเลขาธิการ หมายความว่าเลขาธิการคณะกรรมการดิจิทัลเพื่อเศรษฐกิจและสังคมแห่งชาติข้อ ๔ ให้เลขาธิการคณะกรรมการดิจิทัลเพื่อเศรษฐกิจและสังคมแห่งชาติรักษาการตามระเบียบนี้หมวด๑การบริหารและการจัดการกองทุน ข้อ ๕ ให้สำนักงานจัดทำโครงสร้างการบริหารงานของกองทุนเพื่อรองรับการดำเนินงานด้านต่าง ๆ โดยให้มีอัตรากำลังที่เหมาะสมในการดำเนินงานและฐานะการเงินของกองทุนเสนอคณะกรรมการบริหารกองทุนพิจารณาอนุมัติโดยความเห็นชอบของกระทรวงการคลังข้อ ๖ ให้คณะกรรมการบริหารกองทุนแต่งตั้งผู้บริหารกองทุนเพื่อทำหน้าที่บริหารงานกองทุนให้เป็นไปตามวัตถุประสงค์การแต่งตั้งผู้บริหารกองทุนให้ดำเนินการโดยแต่งตั้งจากเจ้าหน้าที่ของสำนักงาน หรือสรรหาจากบุคคลภายนอกผู้บริหารกองทุนที่แต่งตั้งจากบุคคลภายนอกให้มีวาระอยู่ในตำแหน่งคราวละสี่ปี และอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ ๗ ผู้บริหารกองทุนที่มาจากการสรรหาจากบุคคลภายนอกอย่างน้อยต้องมีคุณสมบัติทั่วไปและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่น้อยกว่าสามสิบห้าปีบริบูรณ์และไม่เกินหกสิบห้าปีบริบูรณ์(๓) ไม่เป็นข้าราชการซึ่งมีตำแหน่งหรือเงินเดือนประจำพนักงานหรือลูกจ้างของส่วนราชการรัฐวิสาหกิจองค์กรปกครองส่วนท้องถิ่นหรือหน่วยงานของรัฐหรือผู้ปฏิบัติงานขององค์การมหาชนในวันที่ทำสัญญาจ้าง(๔)ไม่เป็นบุคคลซึ่งเคยถูกไล่ออก ปลดออก หรือให้ออกจากงาน เพราะทุจริตต่อหน้าที่(๕) ไม่เป็นผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่นหรือกรรมการหรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมือง หรือเจ้าหน้าที่ของพรรคการเมือง(๖) ไม่เป็นผู้มีส่วนได้ส่วนเสียในการดำเนินงานของกองทุน(๗) ไม่เป็นหรือไม่เคยเป็นบุคคลล้มละลายไม่เป็นบุคคลไร้ความสามารถ หรือเสมือนไร้ความสามารถ(๘)ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๙) ไม่เป็นผู้บริหารของรัฐวิสาหกิจหน่วยงานของรัฐ หรือองค์การมหาชนในวันที่ทำสัญญาจ้างข้อ ๘ ในการสรรหาผู้บริหารกองทุนจากบุคคลภายนอกให้คณะกรรมการบริหารกองทุนแต่งตั้งคณะอนุกรรมการคณะหนึ่ง จำนวนไม่เกินห้าคนทำหน้าที่สรรหาผู้ที่มีความเหมาะสมในการบริหารกองทุนและเสนอรายชื่อให้คณะกรรมการบริหารกองทุนพิจารณาแต่งตั้งโดยอาจเสนอรายชื่อผู้มีความเหมาะสมมากกว่าหนึ่งชื่อก็ได้ผู้บริหารกองทุนที่แต่งตั้งจากบุคคลภายนอกต้องไม่มีฐานะเป็นพนักงานหรือลูกจ้างกองทุนและเป็นผู้สามารถปฏิบัติหน้าที่ให้กองทุนได้เต็มเวลาข้อ ๙ การดำรงตำแหน่ง การพ้นจากตำแหน่งเงื่อนไขการจ้าง การประเมินผลการปฏิบัติงานค่าตอบแทนสิทธิประโยชน์หรือสวัสดิการต่าง ๆของผู้บริหารกองทุนที่สรรหาจากบุคคลภายนอกให้เป็นไปตามหลักเกณฑ์และเงื่อนไขการจ้างที่คณะกรรมการบริหารกองทุนกำหนดโดยความเห็นชอบของกระทรวงการคลังให้เลขาธิการเป็นผู้มีอำนาจทำสัญญาจ้างผู้บริหารกองทุนแบบสัญญาจ้างผู้บริหารกองทุนให้เป็นไปตามที่คณะกรรมการบริหารกองทุนกำหนดหมวด๒การบริหารจัดการเงินและทรัพย์สิน ส่วนที่๑การเก็บรักษาเงินและทรัพย์สิน ข้อ ๑๐ ให้สำนักงานเปิดบัญชีเงินฝากไว้ที่กรมบัญชีกลางกระทรวงการคลัง ในชื่อบัญชี บัญชีกองทุนพัฒนาดิจิทัลเพื่อเศรษฐกิจและสังคม เพื่อรับ - จ่ายเงินกองทุนและห้ามมิให้นำเงินไปจ่ายก่อนส่งเข้าบัญชีเงินฝากเพื่อความคล่องตัวในการปฏิบัติงานให้สำนักงานสามารถเปิดบัญชีเงินฝากไว้ที่ธนาคารที่เป็นรัฐวิสาหกิจ หรือธนาคารอื่นตามที่คณะกรรมการบริหารกองทุนกำหนดในชื่อบัญชีบัญชีกองทุนพัฒนาดิจิทัลเพื่อเศรษฐกิจและสังคม สำหรับหมุนเวียนใช้จ่ายได้ภายในวงเงินและเงื่อนไขตามที่คณะกรรมการบริหารกองทุนกำหนดโดยความเห็นชอบของกระทรวงการคลังข้อ ๑๑ การรับเงินทุกประเภทยกเว้นเงินทุนประเดิมที่รัฐบาลจัดสรรให้และเงินอุดหนุนที่รัฐบาลจัดสรรให้จากงบประมาณรายจ่ายประจำปีจะต้องออกใบเสร็จรับเงินไว้เป็นหลักฐานแบบของใบเสร็จรับเงินให้เป็นไปตามที่คณะกรรมการบริหารกองทุนกำหนดโดยมีเลขที่ใบเสร็จรับเงินเรียงตามลำดับไว้ทุกฉบับมีเลขทะเบียนคุมใบเสร็จรับเงิน และหลักฐานการเบิกใบเสร็จรับเงินที่สามารถตรวจสอบได้ข้อ ๑๒ ให้สำนักงานเก็บเงินสดสำรองจ่ายได้ในวงเงินห้าหมื่นบาทถ้วนเว้นแต่กรณีที่มีความจำเป็นต้องเก็บเงินสดสำรองจ่ายสูงกว่าวงเงินดังกล่าวให้ได้รับอนุมัติจากคณะกรรมการบริหารกองทุนส่วนที่๒การเบิกจ่ายเงิน ข้อ ๑๓ เงินกองทุนให้ใช้จ่ายเพื่อกิจการตามวัตถุประสงค์ของกองทุนดังต่อไปนี้(๑) ส่งเสริม สนับสนุนหรือให้ความช่วยเหลือหน่วยงานของรัฐและเอกชนหรือบุคคลทั่วไปในการดำเนินการพัฒนาดิจิทัลเพื่อเศรษฐกิจและสังคมทั้งนี้ การส่งเสริม สนับสนุนหรือให้ความช่วยเหลือดังกล่าวต้องมีวัตถุประสงค์เพื่อประโยชน์ต่อการให้บริการสาธารณะและไม่เป็นการแสวงหากำไรโดยไม่เป็นการทำลายการแข่งขันอันพึงมีตามปกติวิสัยของกิจการภาคเอกชน(๒)ให้ทุนอุดหนุนการวิจัยและพัฒนาแก่หน่วยงานของรัฐและเอกชนหรือบุคคลทั่วไปในเรื่องที่เกี่ยวกับการพัฒนาดิจิทัลเพื่อเศรษฐกิจและสังคม(๓)จัดสรรเป็นเงินอุดหนุนแก่สำนักงานในการดำเนินงานตามอำนาจหน้าที่นอกเหนือจากที่ได้รับจากงบประมาณแผ่นดิน(๔)จัดสรรเป็นค่าใช้จ่ายในการดำเนินการของสำนักงานส่งเสริมเศรษฐกิจดิจิทัล(๕) เป็นค่าใช้จ่ายในการบริหารกองทุน(๖) ค่าใช้จ่ายอื่น ๆทั้งนี้ หลักเกณฑ์ วิธีการ และเงื่อนไขการใช้จ่ายเงินกองทุนตาม (๑)(๒) (๓) (๔) และ (๖) ให้เป็นไปตามที่คณะกรรมการบริหารกองทุนกำหนดภายใต้นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมและแผนยุทธศาสตร์การส่งเสริมเศรษฐกิจดิจิทัล สำหรับ (๕) ให้เป็นไปตามหลักเกณฑ์เงื่อนไข และอัตราการเบิกจ่ายตามกฎระเบียบของทางราชการโดยอนุโลมข้อ ๑๔ ให้สำนักงานจัดทำแผนการดำเนินงานประจำปีโดยสอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมและแผนยุทธศาสตร์การส่งเสริมเศรษฐกิจดิจิทัลซึ่งแผนการดำเนินงานดังกล่าวอย่างน้อยต้องประกอบด้วย เป้าหมาย ยุทธศาสตร์ วัตถุประสงค์ตัวชี้วัดผลการดำเนินงานของปีที่ผ่านมา แผนการปฏิบัติงาน ประมาณการรายรับประจำปีประมาณการรายจ่ายประจำปี และประมาณการกระแสเงินสดเสนอคณะกรรมการบริหารกองทุนพิจารณาอนุมัติอย่างน้อยหกสิบวันก่อนวันเริ่มต้นปีบัญชีของทุกปีและส่งให้กระทรวงการคลังอย่างน้อยสามสิบวันก่อนวันเริ่มต้นปีบัญชีของทุกปีเพื่อพิจารณาอนุมัติก่อนการใช้จ่ายเงินการปรับปรุงหรือแก้ไขแผนการดำเนินงานประจำปีที่ได้รับอนุมัติตามวรรคหนึ่งต้องได้รับความเห็นชอบจากคณะกรรมการบริหารกองทุนและต้องส่งให้กระทรวงการคลังเพื่อพิจารณาอนุมัติข้อ ๑๕ ให้เลขาธิการหรือผู้ที่เลขาธิการมอบหมายเป็นผู้มีอำนาจอนุมัติการเบิกจ่ายเงินกองทุนการเบิกจ่ายหรือการก่อหนี้ผูกพันต้องดำเนินการให้เป็นไปตามแผนการดำเนินงานแผนปฏิบัติการและแผนการใช้จ่ายเงินของกองทุนภายใต้กรอบประมาณการรายจ่ายประจำปีที่คณะกรรมการบริหารกองทุนอนุมัติตามข้อ๑๔ข้อ ๑๖ การจ่ายเงินให้จ่ายเป็นเช็ค หรือจ่ายโดยวิธีการโอนเงินผ่านธนาคารพาณิชย์หรือสถาบันการเงินหรือวิธีการอื่นใดที่คณะกรรมการบริหารกองทุนกำหนดข้อ ๑๗ วิธีปฏิบัติเกี่ยวกับการเงินและทรัพย์สินที่มิได้กำหนดไว้ในระเบียบนี้ ให้ถือปฏิบัติตามกฎหมาย ระเบียบ ข้อบังคับหรือคำสั่งของทางราชการโดยอนุโลมในกรณีที่มีความจำเป็นต้องปฏิบัตินอกเหนือจากที่กำหนดไว้ในระเบียบนี้ให้เป็นไปตามหลักเกณฑ์ที่คณะกรรมการบริหารกองทุนกำหนดโดยความเห็นชอบของกระทรวงการคลังส่วนที่๓การจัดหาผลประโยชน์ ข้อ ๑๘ คณะกรรมการบริหารกองทุนโดยความเห็นชอบของกระทรวงการคลังอาจจัดหาผลประโยชน์จากกองทุนได้ดังนี้(๑) ฝากไว้กับธนาคารพาณิชย์(๒) ซื้อพันธบัตรรัฐบาล พันธบัตรธนาคารแห่งประเทศไทยหรือรัฐวิสาหกิจ(๓) ซื้อตราสารแห่งหนี้โดยมีกระทรวงการคลังรับรองหรืออาวัล หรือค้ำประกันเงินต้นและดอกเบี้ย(๔) การนำเงินไปลงทุนเพื่อจัดหาผลประโยชน์อื่นส่วนที่๔การพัสดุการบัญชี และการตรวจสอบ ข้อ ๑๙ การจัดซื้อจัดจ้างและการบริหารพัสดุให้ถือปฏิบัติตามกฎหมายว่าด้วยการจัดซื้อจัดจ้างและการบริหารพัสดุภาครัฐข้อ ๒๐ ให้สำนักงานวางและรักษาไว้ซึ่งระบบบัญชีของกองทุนอันถูกต้องและเหมาะสมต่อการดำเนินการของกองทุนเพื่อให้สามารถจัดทำรายงานทางการเงินแสดงฐานะทางการเงินและผลการดำเนินงานของกองทุนได้อย่างถูกต้องตามมาตรฐานการบัญชีที่รับรองทั่วไปข้อ ๒๑ ให้กองทุนบันทึกรายการบัญชีของกองทุนในระบบบริหารการเงินการคลังภาครัฐด้วยระบบอิเล็กทรอนิกส์ที่ถูกต้องและเป็นปัจจุบันตามรูปแบบและเงื่อนไขที่กรมบัญชีกลางกำหนดข้อ ๒๒ ให้คณะกรรมการบริหารกองทุนจัดทำรายงานทางการเงินของกองทุนเพื่อส่งให้สำนักงานการตรวจเงินแผ่นดินหรือผู้สอบบัญชีรับอนุญาตที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนภายในเก้าสิบวันนับแต่วันสิ้นปีบัญชีของทุกปี เพื่อทำการตรวจสอบและรับรองรายงานการเงินของกองทุนให้คณะกรรมการบริหารกองทุนนำส่งรายงานทางการเงินพร้อมด้วยรายงานการสอบบัญชีของผู้สอบบัญชีต่อกระทรวงการคลังภายในสามสิบวันนับแต่วันที่ได้รับรายงานจากผู้สอบบัญชีวันเริ่มและวันสิ้นปีบัญชีของกองทุน ให้ถือปีงบประมาณเป็นรอบปีบัญชีข้อ ๒๓ ให้สำนักงานจัดให้มีระบบการตรวจสอบภายในเพื่อตรวจสอบการดำเนินงาน การเงินและการบัญชีของกองทุนตามมาตรฐานการตรวจสอบภายในและจริยธรรมการปฏิบัติงานตรวจสอบภายในของทางราชการหรือมาตรฐานสากลการปฏิบัติงานวิชาชีพการตรวจสอบภายในรวมทั้งจัดทำกฎบัตรว่าด้วยการตรวจสอบภายในของกองทุน ซึ่งอย่างน้อยต้องประกอบด้วยวัตถุประสงค์ อำนาจหน้าที่ความรับผิดชอบ การรายงาน และมาตรฐานคุณธรรมและจริยธรรมในการปฏิบัติงานตรวจสอบภายในตลอดจนขอบเขตการปฏิบัติงานของผู้ตรวจสอบภายในทั้งนี้ต้องกำหนดให้สอดคล้องกับกฎระเบียบของทางราชการ เสนอคณะกรรมการบริหารกองทุนเพื่อพิจารณาให้ความเห็นชอบหมวด๓หลักเกณฑ์เงื่อนไขและวิธีการส่งเสริม สนับสนุน หรือให้ความช่วยเหลือหรือการให้ทุนอุดหนุนการวิจัยและพัฒนา ส่วนที่๑บททั่วไป ข้อ ๒๔ ผู้มีสิทธิในการขอรับการส่งเสริม สนับสนุนความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือขอรับทุนอุดหนุนการวิจัยและพัฒนาจากกองทุนมี ๓ ประเภท ได้แก่(๑) หน่วยงานของรัฐ(๒) เอกชน(๓) บุคคลทั่วไปข้อ ๒๕ หน่วยงานของรัฐได้แก่(๑) ส่วนราชการ(๒) รัฐวิสาหกิจ(๓) องค์การมหาชน(๔) องค์กรอิสระ(๕) หน่วยงานอื่นของรัฐ(๖) คณะกรรมการที่มีอำนาจหน้าที่เกี่ยวกับกิจการใด ๆที่ใช้ประโยชน์จากดิจิทัลข้อ ๒๖ เอกชน ได้แก่(๑) มูลนิธิ(๒) สมาคม(๓) นิติบุคคลที่จัดตั้งขึ้นตามกฎหมายไทยซึ่งผู้แทนนิติบุคคลจะต้องมีสัญชาติไทย(๔) องค์กรชุมชน องค์กรเอกชน หรือองค์กรสาธารณประโยชน์ข้อ ๒๗ บุคคลทั่วไปต้องมีคุณสมบัติและไม่มีลักษณะต้องห้าม ดังนี้ก. คุณสมบัติ(๑) มีสัญชาติไทย(๒) มีอายุไม่ต่ำกว่ายี่สิบปีบริบูรณ์เว้นแต่กรณีตามข้อ ๒๙ข. ลักษณะต้องห้าม(๑) เคยต้องคำพิพากษาถึงที่สุดให้จำคุกเว้นแต่ความผิดที่ได้กระทำโดยประมาทหรือความผิดลหุโทษ(๒) อยู่ในระหว่างถูกศาลสั่งพิทักษ์ทรัพย์เป็นบุคคลล้มละลายหรือเคยเป็นบุคคลล้มละลายทุจริต(๓) เป็นคนไร้ความสามารถหรือคนเสมือนไร้ความสามารถข้อ ๒๘ ผู้ขอรับการส่งเสริม สนับสนุนความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือขอรับทุนอุดหนุนการวิจัยและพัฒนาจะต้องมีความรู้ความสามารถพร้อมถ่ายทอดองค์ความรู้ที่ได้รับให้แก่สำนักงาน ไม่อยู่ในบัญชีรายชื่อผู้ดำเนินโครงการที่ผิดสัญญาของกองทุนหรือผู้ทิ้งงานภาครัฐ และไม่เป็นกรรมการ อนุกรรมการ ที่ปรึกษาคณะทำงานของกองทุนข้อ ๒๙ ในกรณีผู้ขอรับการส่งเสริมสนับสนุน ความช่วยเหลือ ในการดำเนินการพัฒนาดิจิทัลเพื่อเศรษฐกิจและสังคมหรือขอรับทุนอุดหนุนการวิจัยและพัฒนาอายุต่ำกว่ายี่สิบปีบริบูรณ์ซึ่งเป็นนักเรียนหรือนักศึกษาในสถานศึกษาและเกี่ยวข้องกับการเรียนการสอนของวิชาหรือคณะในสถานศึกษานั้นให้แสดงความจำนงต่อสถานศึกษาของตนเพื่อให้สถานศึกษาดำเนินการขอรับการสนับสนุนจากกองทุนต่อไปส่วนที่๒วิธีการส่งเสริมสนับสนุน ให้ความช่วยเหลือ ข้อ ๓๐ ให้คณะกรรมการบริหารกองทุนประกาศกำหนดโครงการหรือกิจกรรมกรอบจำนวนเงินที่จะให้การส่งเสริม สนับสนุน ให้ความช่วยเหลือและรูปแบบของการจัดสรรเงินกองทุน เป็นคราว ๆไปโดยให้ประกาศกำหนดระยะเวลาการเปิดรับโครงการอย่างน้อยปีละหนึ่งครั้งโครงการหรือกิจกรรมที่จะให้การส่งเสริม สนับสนุนให้ความช่วยเหลือ ต้องมีลักษณะดังนี้(๑)เป็นการดำเนินการเพื่อให้เป็นไปตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมและแผนยุทธศาสตร์การส่งเสริมเศรษฐกิจดิจิทัล(๒) มีวัตถุประสงค์เพื่อประโยชน์ต่อการให้บริการสาธารณะและไม่เป็นการแสวงหากำไรโดยไม่เป็นการทำลายการแข่งขันอันพึงมีตามปกติวิสัยของกิจการภาคเอกชนข้อ ๓๑ การขอรับการส่งเสริม สนับสนุนความช่วยเหลือจากกองทุนให้ยื่นคำขอและเอกสารตามที่คณะกรรมการบริหารกองทุนประกาศกำหนดคำขอตามวรรคหนึ่ง ต้องมีรายละเอียดดังนี้(๑) ข้อมูลผู้ขอรับการส่งเสริม สนับสนุน ความช่วยเหลือ(๒)ลักษณะและระยะเวลาของโครงการหรือกิจกรรมที่ขอรับการส่งเสริม สนับสนุนความช่วยเหลือ(๓) ประมาณการค่าใช้จ่ายและแผนการดำเนินงาน(๔) ประโยชน์ที่คาดว่าจะได้รับจากการดำเนินงาน(๕) รายละเอียดอื่น ๆตามที่คณะกรรมการบริหารกองทุนกำหนดข้อ ๓๒ ผู้ขอรับการส่งเสริมสนับสนุนความช่วยเหลือต้องเป็นผู้ที่รับผิดชอบในการดำเนินโครงการหรือกิจกรรมที่ขอรับโดยตรงและปฏิบัติตามกฎหมายข้อบังคับ และสัญญาหรือข้อตกลงตามที่คณะกรรมการบริหารกองทุนกำหนดส่วนที่๓วิธีการให้ทุนอุดหนุนการวิจัยและพัฒนา ข้อ ๓๓ การขอรับการอุดหนุนการวิจัยและพัฒนาจากกองทุนให้คณะกรรมการบริหารกองทุนประกาศกำหนดกรอบจำนวนเงินและรูปแบบการให้ทุนอุดหนุนการวิจัยและพัฒนาจากกองทุนเป็นคราว ๆ ไปโดยให้ประกาศกำหนดระยะเวลาการเปิดรับการอุดหนุนการวิจัยและพัฒนาอย่างน้อยปีละหนึ่งครั้งโครงการหรือกิจกรรมที่จะให้ทุนอุดหนุนการวิจัยและพัฒนาต้องมีลักษณะเป็นการดำเนินการเพื่อให้เป็นไปตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมและแผนยุทธศาสตร์การส่งเสริมเศรษฐกิจดิจิทัลข้อ ๓๔ การขอรับทุนอุดหนุนการวิจัยและพัฒนาจากกองทุนให้ยื่นคำขอและเอกสารตามที่คณะกรรมการบริหารกองทุนประกาศกำหนดคำขอตามวรรคหนึ่ง ต้องมีรายละเอียดดังนี้(๑) ข้อมูลผู้ขอรับทุนอุดหนุนการวิจัยและพัฒนา(๒)ลักษณะและระยะเวลาของโครงการหรือกิจกรรมที่วิจัยและพัฒนา(๓) ประมาณการค่าใช้จ่ายและแผนการดำเนินงาน(๔) ประโยชน์ที่คาดว่าจะได้รับจากการดำเนินงาน(๕) รายละเอียดอื่น ๆตามที่คณะกรรมการบริหารกองทุนกำหนดข้อ ๓๕ ผู้ขอรับทุนอุดหนุนการวิจัยและพัฒนาต้องเป็นผู้ที่รับผิดชอบในการดำเนินโครงการหรือกิจกรรมที่ขอรับทุนโดยตรงและปฏิบัติตามกฎหมาย ข้อบังคับและสัญญาหรือข้อตกลงตามที่คณะกรรมการบริหารกองทุนกำหนดส่วนที่๔การพิจารณา ข้อ ๓๖ เมื่อกองทุนได้รับคำขอแล้วให้ดำเนินการตรวจสอบแบบคำขอรับการสนับสนุนข้อมูลเอกสารและหลักฐานภายในสิบห้าวันทำการนับถัดจากวันสิ้นสุดรับแบบคำขอกรณีที่เอกสารและหลักฐานไม่ครบถ้วนตามประกาศที่คณะกรรมการบริหารกองทุนกำหนดให้กองทุนแจ้งผู้ขอปรับปรุงแก้ไขให้ครบถ้วนถูกต้องภายในเจ็ดวันทำการนับแต่วันที่ได้รับแจ้งจากกองทุน หากพ้นกำหนดเวลาดังกล่าวให้ถือว่าผู้ขอไม่ประสงค์จะขอรับการสนับสนุนเงินจากกองทุนการดำเนินการตามวรรคหนึ่งและวรรคสองจะดำเนินการโดยคณะทำงานที่คณะกรรมการบริหารกองทุนเห็นสมควรแต่งตั้งจากผู้มีความรู้ความเชี่ยวชาญก็ได้ข้อ ๓๗ เมื่อกองทุนดำเนินการตรวจสอบแบบคำขอข้อมูลเอกสารรวมทั้งหลักฐานแล้วให้จัดทำข้อมูล บทวิเคราะห์และความเห็นเพื่อนำเสนอคณะอนุกรรมการกลั่นกรองพิจารณาโครงการข้อ ๓๘ ให้มีคณะอนุกรรมการกลั่นกรองพิจารณาโครงการที่คณะกรรมการบริหารกองทุนแต่งตั้งเพื่อทำหน้าที่กลั่นกรองพิจารณาโครงการหรือกิจกรรมที่ขอรับการส่งเสริมสนับสนุน ความช่วยเหลือในการดำเนินการพัฒนาดิจิทัลเพื่อเศรษฐกิจและสังคม หรือขอรับทุนอุดหนุนการวิจัยและพัฒนาและให้ผู้บริหารกองทุนเป็นอนุกรรมการและเลขานุการข้อ ๓๙ ให้คณะอนุกรรมการกลั่นกรองพิจารณาโครงการดังนี้(๑) โครงการหรือกิจกรรมที่มีคำขอวงเงินไม่เกิน ๑๐ล้านบาท ให้คณะอนุกรรมการเป็นผู้พิจารณาอนุมัติ(๒) โครงการหรือกิจกรรมที่มีคำขอเกินกว่าวงเงินตาม (๑)ให้คณะอนุกรรมการเป็นผู้พิจารณากลั่นกรองและเสนอคณะกรรมการบริหารกองทุนเพื่อพิจารณาอนุมัติโครงการตาม (๑) เมื่อมีการอนุมัติแล้วให้รายงานคณะกรรมการบริหารกองทุนทราบด้วยคณะกรรมการบริหารกองทุนมีอำนาจปรับเพิ่มหรือลดวงเงินตาม(๑) ได้ โดยคำนึงถึงความเหมาะสมในการดำเนินงานเพื่อให้บรรลุวัตถุประสงค์ของกองทุนการพิจารณาโครงการ ให้พิจารณาความพร้อมของผู้ขอความเหมาะสม ของโครงการหรือกิจกรรมความซ้ำซ้อนของโครงการ ระยะเวลาดำเนินการผลผลิตที่คาดว่าจะได้รับ กรอบวงเงินที่เหมาะสม ความสอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมและแผนยุทธศาสตร์การส่งเสริมเศรษฐกิจดิจิทัลข้อ ๔๐ เมื่อมีการพิจารณาและมีมติตามข้อ ๓๙ แล้วให้กองทุนแจ้งผลการพิจารณาแก่ผู้ขอรับการส่งเสริม สนับสนุนให้ความช่วยเหลือทราบเป็นหนังสือภายในสิบห้าวันทำการนับถัดจากวันที่คณะอนุกรรมการกลั่นกรองพิจารณาโครงการหรือคณะกรรมการบริหารกองทุนมีมติแล้วแต่กรณีข้อ ๔๑ ในกรณีที่ผู้ได้รับการอนุมัติส่งเสริมสนับสนุน ความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือทุนอุดหนุนการวิจัยและพัฒนาได้รับหนังสือแจ้งผลการอนุมัติแล้วให้ทำสัญญาหรือข้อตกลงตามแบบที่คณะกรรมการบริหารกองทุนกำหนดภายในสิบห้าวันทำการนับถัดจากวันที่ได้รับหนังสือแจ้งในกรณีที่ไม่มาทำสัญญาหรือข้อตกลงภายในกำหนดเวลาข้างต้น ให้ถือว่าผู้นั้นสละสิทธิข้อ ๔๒ วิธีการส่งเสริมสนับสนุน ให้ความช่วยเหลือ และการให้ทุนอุดหนุนวิจัยและพัฒนามีดังนี้(๑) เงินให้เปล่าเต็มจำนวน(๒) เงินให้เปล่าบางส่วน(๓)เงินสนับสนุนผ่านหน่วยงานที่มีข้อตกลงกับสำนักงานโดยความเห็นชอบของคณะกรรมการบริหารกองทุนกำหนด(๔) วิธีการอื่นตามที่คณะกรรมการบริหารกองทุนกำหนดข้อ ๔๓ ทรัพย์สินทางปัญญาที่เกิดจากการสนับสนุนของกองทุนให้ถือเป็นทรัพย์สินตามเงื่อนไขของสัญญาหรือข้อตกลงตามที่คณะกรรมการบริหารกองทุนกำหนดข้อ ๔๔ สัญญาหรือข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็น ไม่ทำให้ทางราชการต้องเสียประโยชน์หรือเป็นการแก้ไขเพื่อประโยชน์แก่ทางราชการและไม่เป็นการเพิ่มวงเงินตามสัญญาหรือข้อตกลงเดิมให้อยู่ในอำนาจของคณะอนุกรรมการกลั่นกรองพิจารณาโครงการหรือคณะกรรมการบริหารกองทุน ตามข้อ ๓๙ ที่จะพิจารณาอนุมัติให้แก้ไขเปลี่ยนแปลงได้แล้วแต่กรณีส่วนที่๕การติดตามและประเมินผล ข้อ ๔๕ ผู้ที่ได้รับการส่งเสริม สนับสนุนความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือทุนอุดหนุนการวิจัยและพัฒนามีหน้าที่ต้องรายงานความก้าวหน้าหรือผลการดำเนินงานตามที่คณะกรรมการบริหารกองทุนกำหนดข้อ ๔๖ ให้มีคณะอนุกรรมการติดตามและประเมินผลที่คณะกรรมการบริหารกองทุนแต่งตั้งทำหน้าที่ติดตามและประเมินผลการดำเนินงานและการใช้จ่ายเงินของโครงการที่ได้รับการส่งเสริมสนับสนุนให้ความช่วยเหลือ หรือให้การอุดหนุนการวิจัยและพัฒนาจากกองทุนข้อ ๔๗ ในกรณีผู้ที่ได้รับการส่งเสริม สนับสนุนความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือทุนอุดหนุนการวิจัยและพัฒนาจากกองทุนไม่ดำเนินการตามโครงการหรือกิจกรรมหรือเงื่อนไขในสัญญาหรือข้อตกลงให้สำนักงานรายงานผลต่อคณะอนุกรรมการติดตามและประเมินผลเพื่อพิจารณาดำเนินการเป็นกรณี ๆ ไปหากคณะอนุกรรมการติดตามและประเมินผลเห็นว่า ผู้ที่ได้รับการส่งเสริมสนับสนุน ความช่วยเหลือในการดำเนินการพัฒนาดิจิทัลเพื่อเศรษฐกิจและสังคมหรือทุนอุดหนุนการวิจัยและพัฒนาจากกองทุนไม่ดำเนินการตามโครงการหรือกิจกรรม หรือเงื่อนไขในสัญญาหรือข้อตกลง ให้คณะอนุกรรมการติดตามและประเมินผลเสนอคณะกรรมการบริหารกองทุนเพื่อมีมติให้สำนักงานบอกเลิกสัญญาหรือข้อตกลงได้ตามที่ระบุไว้ตามสัญญาหรือข้อตกลงข้อ ๔๘ ให้คณะอนุกรรมการด้านติดตามและประเมินผลจัดทำรายงานความก้าวหน้าและผลการดำเนินงานของโครงการหรือกิจกรรมเสนอต่อคณะกรรมการบริหารกองทุนอย่างน้อยปีละหนึ่งครั้งหรือตามที่คณะกรรมการบริหารกองทุนกำหนดหมวด๔การสนับสนุนการดำเนินการในภารกิจที่ยังไม่มีผู้รับผิดชอบ ข้อ ๔๙ การสนับสนุนค่าใช้จ่ายในการดำเนินการกรณีคณะรัฐมนตรีให้ความเห็นชอบให้สำนักงานส่งเสริมเศรษฐกิจดิจิทัลหรือหน่วยงานของรัฐดำเนินการตามมาตรา ๑๔ วรรคสอง แห่งพระราชบัญญัติการพัฒนาดิจิทัลเพื่อเศรษฐกิจและสังคม พ.ศ.๒๕๖๐ ให้นำข้อกำหนดในหมวด ๓ ส่วนที่ ๔ และส่วนที่ ๕ของระเบียบนี้ มาใช้บังคับโดยอนุโลมประกาศ ณ วันที่ ๓๐ มกราคม พ.ศ. ๒๕๖๑พลเอก ประยุทธ์ จันทร์โอชานายกรัฐมนตรีประธานกรรมการดิจิทัลเพื่อเศรษฐกิจและสังคมแห่งชาติพัชรภรณ์/จัดทำ๔พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๔ ง/หน้า ๔/๒๘ กุมภาพันธ์ ๒๕๖๑